กฎกระทรวง
กฎกระทรวง
กำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิดหรือบางประเภท
ในพื้นที่บางส่วนในท้องที่ตำบลร่อนทอง
ตำบลกำเนิดนพคุณ ตำบลแม่รำพึง
และตำบลพงศ์ประศาสน์
อำเภอบางสะพาน จังหวัดประจวบคีรีขันธ์
พ.ศ.
๒๕๕๓[๑]
 

อาศัยอำนาจตามความในมาตรา ๕ (๓) แห่งพระราชบัญญัติควบคุมอาคาร
พ.ศ. ๒๕๒๒ และมาตรา ๘ (๑๐) แห่งพระราชบัญญัติควบคุมอาคาร พ.ศ. ๒๕๒๒
ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๓) พ.ศ. ๒๕๔๓
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงมหาดไทย โดยคำแนะนำของคณะกรรมการควบคุมอาคารออกกฎกระทรวงไว้
ดังต่อไปนี้

ข้อ ๑ ในกฎกระทรวงนี้
อาคารพาณิชยกรรมประเภทค้าปลีกค้าส่ง
หมายความว่า อาคารที่ใช้เพื่อประโยชน์ในการขายปลีกหรือขายส่ง
หรือทั้งขายปลีกและขายส่ง
ซึ่งสินค้าอุปโภคและบริโภคหลายประเภทที่ใช้ในชีวิตประจำวัน
แต่ไม่หมายความรวมถึงตลาดตามกฎหมายว่าด้วยการสาธารณสุข
และอาคารที่มีกิจกรรมหลักที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผล
หรือผลิตภัณฑ์ของชุมชน
บริเวณที่ ๑ หมายความว่า
พื้นที่บริเวณดังต่อไปนี้
ทิศเหนือ จดเขตเทศบาลตำบลร่อนทอง หลักเขตที่ ๙
ด้านทิศตะวันตก ไปทางทิศตะวันออกเฉียงเหนือ ตามแนวเขตเทศบาลตำบลร่อนทอง
จนบรรจบกับแนวเขตป่าสงวนแห่งชาติ ป่าเขาไชยราช และป่าคลองกรูด
เลียบแนวเขตป่าสงวนแห่งชาติ ป่าเขาไชยราช และป่าคลองกรูด จนจดแนวแบ่งเขตตำบล
ระหว่างตำบลธงชัยกับตำบลกำเนิดนพคุณ
ไปตามแนวแบ่งเขตตำบลระหว่างตำบลธงชัยกับตำบลกำเนิดนพคุณ จนจดแนวแบ่งเขตตำบล
ระหว่างตำบลธงชัยกับตำบลแม่รำพึง ไปทางทิศตะวันออก
จนบรรจบกับแนวชายฝั่งทะเลอ่าวไทย
ทิศตะวันออก จดแนวชายฝั่งทะเลอ่าวไทย
ที่จุดซึ่งเป็นแนวแบ่งเขตตำบล ระหว่างตำบลธงชัยกับตำบลแม่รำพึง ไปทางทิศใต้
เลียบแนวชายฝั่งทะเลอ่าวไทย
จนบรรจบจุดซึ่งอยู่ห่างจากศูนย์กลางทางหลวงแผ่นดินหมายเลข ๓๓๗๔ เป็นระยะ ๑,๒๐๐
เมตร
ทิศใต้ จดแนวชายฝั่งทะเลอ่าวไทย
ที่จุดซึ่งอยู่ห่างจากศูนย์กลางทางหลวงแผ่นดินหมายเลข ๓๓๗๔ เป็นระยะ ๑,๒๐๐
เมตร ไปทางทิศตะวันตก จนบรรจบแนวเขตป่าสงวนแห่งชาติ ป่าพุน้ำเค็ม
ทิศตะวันตก จดแนวเขตป่าสงวนแห่งชาติ ป่าพุน้ำเค็ม
ที่จุดซึ่งอยู่ห่างจากเขตทางรถไฟสายใต้ เป็นระยะ ๘๔๐ เมตร ไปทางทิศเหนือ
เลียบแนวเขตป่าสงวนแห่งชาติ ป่าพุน้ำเค็ม จนจดแนวแบ่งเขตตำบล
ระหว่างตำบลพงศ์ประศาสน์กับตำบลทองมงคล ไปทางทิศตะวันออกเฉียงเหนือ จนจดคลองบางสะพานใหญ่
ฝั่งใต้ ไปทางทิศเหนือ เลียบคลองบางสะพานใหญ่ จนจดเขตเทศบาลตำบลร่อนทอง หลักเขตที่
๗ ด้านทิศตะวันตก ไปทางทิศเหนือ ตามแนวเขตเทศบาลตำบลร่อนทอง จนจดแนวเขตป่าสงวนแห่งชาติ
ป่าเขาไชยราช และป่าคลองกรูด
ไปทางทิศตะวันออกเฉียงเหนือเลียบแนวเขตป่าสงวนแห่งชาติ ป่าเขาไชยราช
และป่าคลองกรูด จนจดเขตเทศบาลตำบลร่อนทอง หลักเขตที่ ๘ ด้านทิศตะวันตก ไปทางทิศตะวันออกเฉียงเหนือ
ตามแนวเขตเทศบาลตำบลร่อนทอง จนจดเขตเทศบาลตำบลร่อนทอง หลักเขตที่ ๙ ด้านทิศตะวันตก
เว้นแต่พื้นที่บริเวณที่ ๒
๑.๑ ทิศเหนือ จดเขตทางหลวงชนบท ปข. ๑๐๓๒
(เพชรเกษม - บ้านคลองลอย) ฟากใต้ ที่จุดซึ่งอยู่ห่างจากทางหลวงชนบท ปข. ๑๐๓๒
(เพชรเกษม - บ้านคลองลอย) บรรจบกับทางหลวงแผ่นดินหมายเลข ๔ (ถนนเพชรเกษม) เป็นระยะ
๓๐๐ เมตร ไปทางทิศตะวันออกเฉียงใต้ จดสถานีอนามัยตำบลร่อนทอง
และโรงเรียนธนาคารออมสิน
ทิศตะวันออก จดเส้นขนานระยะ ๔๐๐ เมตร
กับศูนย์กลางทางหลวงแผ่นดินหมายเลข ๔ (ถนนเพชรเกษม)
ทิศใต้ จดเส้นตั้งฉากระยะ ๔๐๐ เมตร
กับศูนย์กลางทางหลวงแผ่นดินหมายเลข ๔ (ถนนเพชรเกษม) ที่จุดซึ่งทางหลวงชนบท ปข.
๑๐๓๒ (เพชรเกษม - บ้านคลองลอย) บรรจบกับทางหลวงแผ่นดินหมายเลข ๔ (ถนนเพชรเกษม)
ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ
๕๐๐ เมตร ไปทางทิศตะวันตก เป็นระยะ ๓๐๐ เมตร กับศูนย์กลางทางหลวงแผ่นดินหมายเลข ๔
(ถนนเพชรเกษม)
ทิศตะวันตก จดเส้นขนานระยะ ๓๐๐ เมตร
กับศูนย์กลางทางหลวงแผ่นดินหมายเลข ๔ (ถนนเพชรเกษม)
๑.๒ ทิศเหนือ
จดเส้นตั้งฉากกับทางหลวงแผ่นดินหมายเลข ๔ (ถนนเพชรเกษม) ที่จุดซึ่งทางหลวงแผ่นดินหมายเลข
๓๑๖๙ บรรจบกับทางหลวงแผ่นดินหมายเลข ๔ (ถนนเพชรเกษม) ไปทางทิศเหนือ
ตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ ๓๐๐ เมตร และจดเส้นขนานระยะ
๓๐๐ เมตร กับศูนย์กลางทางหลวงแผ่นดินหมายเลข ๓๑๖๙
ทิศตะวันออก จดเส้นขนานระยะ ๔๐๐ เมตร
กับศูนย์กลางทางหลวงแผ่นดินหมายเลข ๔ (ถนนเพชรเกษม)
ทิศใต้ จดเส้นขนานระยะ ๑๐๐ เมตร
กับศูนย์กลางทางหลวงแผ่นดินหมายเลข ๓๑๖๙ และจดเส้นตั้งฉากกับทางหลวงแผ่นดินหมายเลข
๔ (ถนนเพชรเกษม) ที่จุดซึ่งทางหลวงแผ่นดินหมายเลข ๓๑๖๙
บรรจบกับทางหลวงแผ่นดินหมายเลข ๔ (ถนนเพชรเกษม) ไปทางทิศใต้ ตามแนวทางหลวงแผ่นดินหมายเลข
๔ (ถนนเพชรเกษม) เป็นระยะ ๑๐๐ เมตร
ทิศตะวันตก จดเส้นขนานระยะ ๑๐๐ เมตร
กับศูนย์กลางทางหลวงแผ่นดินหมายเลข ๔ (ถนนเพชรเกษม)
บริเวณที่ ๒ หมายความว่า
พื้นที่บริเวณดังต่อไปนี้
๒.๑ ทิศเหนือ จดเส้นตั้งฉากระยะ ๑,๐๐๐
เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) ที่จุดซึ่งทางหลวงชนบท
ปข. ๑๐๓๒ (เพชรเกษม - บ้านคลองลอย) บรรจบกับทางหลวงแผ่นดินหมายเลข ๔ (ถนนเพชรเกษม)
ไปทางทิศตะวันออกเฉียงเหนือ ตามแนวทางหลวงแผ่นดินหมายเลข ๔ (ถนนเพชรเกษม) เป็นระยะ
๑,๐๐๐ เมตร ไปทางทิศตะวันออกเฉียงใต้เลียบแนวเขตป่าสงวนแห่งชาติ
ป่าเขาไชยราช และป่าคลองกรูด จนบรรจบกับเส้นขนานระยะ ๑,๖๐๐
เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม)
ทิศตะวันออก จดเส้นขนานระยะ ๑,๖๐๐
เมตร กับศูนย์กลางทางหลวงแผ่นดินหมายเลข ๔ (ถนนเพชรเกษม) จนจดถนนวังยาว -
บึงผักหนาม ฟากเหนือ
ทิศใต้ จดถนนวังยาว - บึงผักหนาม ฟากเหนือ
ที่จุดซึ่งอยู่ห่างจากทางหลวงแผ่นดินหมายเลข ๔ (ถนนเพชรเกษม) เป็นระยะ ๒,๑๘๐
เมตร ไปทางทิศตะวันตก ตามเขตถนนวังยาว - บึงผักหนาม ฟากเหนือ จนจดซอยเพชรเกษม ๒๘
ฟากเหนือ ไปทางทิศตะวันตกเฉียงเหนือตามเขตซอยเพชรเกษม ๒๘ จนบรรจบเส้นขนานระยะ ๕๐
เมตร กับกึ่งกลางคลองทอง
ทิศตะวันตก จดเส้นขนานระยะ ๕๐ เมตร
กับกึ่งกลางคลองทอง ไปทางทิศเหนือเลียบเส้นขนานระยะ ๕๐ เมตร กับกึ่งกลางคลองทอง
จนบรรจบกับจุดซึ่งอยู่ห่างจากศูนย์กลางทางหลวงชนบท ปข. ๑๐๓๒ (เพชรเกษม -
บ้านคลองลอย) เป็นระยะ ๒๕๐ เมตร ไปทางทิศตะวันออกเฉียงเหนือ
จนบรรจบเส้นตั้งฉากระยะ ๑,๐๐๐ เมตร
กับศูนย์กลางทางหลวงแผ่นดินหมายเลข ๔ (ถนนเพชรเกษม)
เว้นแต่พื้นที่บริเวณที่ ๑.๑ และบริเวณที่ ๑.๒
๒.๒ ทิศเหนือ จดเส้นตั้งฉากกับทางหลวงชนบท ปข.
๔๐๐๗ (บ้านท่าหล่อ - บ้านหนองระแวง) ที่จุดซึ่งถนนกำเนิดนพคุณ ๔/๔
บรรจบกับทางหลวงชนบท ปข. ๔๐๐๗ (บ้านท่าหล่อ - บ้านหนองระแวง) ไปทางทิศตะวันตกเฉียงใต้
ตามแนวทางหลวงชนบท ปข. ๔๐๐๗ (บ้านท่าหล่อ - บ้านหนองระแวง) เป็นระยะ ๒๐๐ เมตร
จดถนนกำเนิดนพคุณ ๔/๒ ฟากใต้ ไปทางทิศตะวันออก จนจดแนวแบ่งเขตตำบล
ระหว่างตำบลกำเนิดนพคุณกับตำบลแม่รำพึง ไปทางทิศใต้
ถึงจุดซึ่งอยู่ห่างจากศูนย์กลางถนนสาธารณะไม่ปรากฏชื่อ เป็นระยะ ๑๐๐ เมตร
ไปทางทิศตะวันออกเฉียงใต้ จนบรรจบเขตทางหลวงชนบท ปข. ๔๐๔๕ (บ้านกลางนา -
บ้านยายพลอย) ฟากเหนือ ที่จุดซึ่งอยู่ห่างจากทางหลวงชนบท ปข. ๔๐๔๕ (บ้านกลางนา -
บ้านยายพลอย) บรรจบกับทางหลวงแผ่นดินหมายเลข ๓๑๖๙ ฟากเหนือ
ไปทางทิศตะวันตกเฉียงเหนือ ตามแนวทางหลวงชนบท ปข. ๔๐๔๕ (บ้านกลางนา - บ้านยายพลอย)
เป็นระยะ ๑,๔๐๐ เมตร ไปทางทิศตะวันตกเฉียงใต้
ตามแนวทางหลวงชนบท ปข. ๔๐๔๕ (บ้านกลางนา - บ้านยายพลอย) จนจดทางหลวงแผ่นดินหมายเลข
๓๑๖๙ ฟากใต้ ไปทางทิศตะวันออก ตามแนวทางหลวงแผ่นดินหมายเลข ๓๑๖๙
จนบรรจบถนนแม่รำพึง ๔/๑ ฟากตะวันออก ไปทางทิศเหนือ ตามแนวถนนแม่รำพึง ๔/๑ ฟากใต้
ถึงจุดซึ่งอยู่ห่างจากศูนย์กลางทางหลวงชนบท ปข. ๔๐๕๖ (ถนนเลียบชายหาดแม่รำพึง)
เป็นระยะ ๓๒๕ เมตร ไปทางทิศเหนือ จนจดแนวเขตป่าสงวนแห่งชาติ ป่ากลางอ่าว
ไปทางทิศตะวันออกเฉียงเหนือ เลียบแนวเขตป่าสงวนแห่งชาติป่ากลางอ่าว
จนจดถนนแม่รำพึง ๔/๑ ฟากเหนือ ไปทางทิศใต้ ตามแนวถนนแม่รำพึง ๔/๑ ฟากใต้
จนบรรจบกับถนนแม่รำพึง ๕/๗ ฟากตะวันตก
ทิศตะวันออก จดเขตถนนแม่รำพึง ๕/๗ ฟากตะวันตก
ทิศใต้ จดเขตทางหลวงชนบท ปข. ๔๐๕๖
(ถนนเลียบชายหาดแม่รำพึง) ฟากเหนือ ไปทางทิศตะวันตกเฉียงเหนือ จนจดเส้นขนานระยะ ๕๐
เมตร กับกึ่งกลางคลองบางสะพานใหญ่ ไปทางทิศตะวันตกเฉียงเหนือ เลียบเขตซอยบ้านล่าง
ฟากเหนือ ถึงจุดซึ่งอยู่ห่างจากศูนย์กลางถนนบนดอน - คานเรือ เป็นระยะ ๕๐๐ เมตร
ไปทางทิศตะวันออกเฉียงเหนือ เป็นเส้นขนานระยะ ๕๐๐ เมตร กับศูนย์กลางถนนบนดอน -
คานเรือ จนจดเขตทางหลวงแผ่นดินหมายเลข ๓๑๖๙ ฟากใต้
ที่จุดซึ่งอยู่ห่างจากทางหลวงชนบท ปข. ๔๐๔๕ (บ้านกลางนา - บ้านยายพลอย)
บรรจบกับทางหลวงแผ่นดินหมายเลข ๓๑๖๙ ไปทางทิศตะวันตกเฉียงเหนือ ตามแนวทางหลวงแผ่นดินหมายเลข
๓๑๖๙ เป็นระยะ ๕๐๐ เมตร ไปทางทิศเหนือ เป็นระยะ ๓๐๐ เมตร
จากศูนย์กลางทางหลวงแผ่นดินหมายเลข ๓๑๖๙ ไปทางทิศตะวันตกเฉียงเหนือ
จดแนวเขตเทศบาลตำบลกำเนิดนพคุณ ที่จุดซึ่งอยู่ห่างจากเขตทางรถไฟสายเหนือ เป็นระยะ
๓๗๐ เมตร ไปทางทิศตะวันตกเฉียงเหนือ ตามแนวเขตเทศบาลตำบลกำเนิดนพคุณ
จนจดเขตเทศบาลตำบลกำเนิดนพคุณ หลักเขตที่ ๑ ไปทางทิศตะวันตกเฉียงเหนือ
เป็นเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๑๖๙ ถึงจุดซึ่งอยู่ห่างจากถนนห้วยทรายขาว
๒ เป็นระยะ ๑๕๐ เมตร ไปทางทิศตะวันตกเฉียงใต้ ถึงจุดซึ่งอยู่ห่างจากถนนห้วยทรายขาว
๒ บรรจบกับทางหลวงแผ่นดินหมายเลข ๓๑๖๙ ไปทางทิศตะวันตกเฉียงเหนือ
ตามแนวทางหลวงแผ่นดินหมายเลข ๓๑๖๙ เป็นระยะ ๓๐๐ เมตร ไปทางทิศตะวันตกเฉียงใต้
ตามเขตถนนร่วมใจ ฟากตะวันตก จนบรรจบเส้นขนานระยะ ๕๐ เมตร กับกึ่งกลางคลองบางสะพานใหญ่
ทิศตะวันตก จดเส้นตั้งฉากกับทางหลวงแผ่นดินหมายเลข
๓๑๖๙ ฟากใต้ ที่จุดซึ่งถนนกำเนิดนพคุณ ๖/๗ บรรจบกับทางหลวงแผ่นดินหมายเลข ๓๑๖๙
ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓๑๖๙ เป็นระยะ ๑๐๐ เมตร
ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๓๑๖๙ จนบรรจบจุดซึ่งอยู่ห่างจากถนนกำเนิดนพคุณ
๖/๖ บรรจบกับทางหลวงแผ่นดินหมายเลข ๓๑๖๙ ไปทางทิศตะวันตกเฉียงเหนือ
ตามแนวทางหลวงแผ่นดินหมายเลข ๓๑๖๙ เป็นระยะ ๔๕๐ เมตร ไปทางทิศตะวันตกเฉียงเหนือ
จนจดเขตถนนกำเนิดนพคุณ ๖/๖ ฟากตะวันตก ที่จุดซึ่งอยู่ห่างจากถนนกำเนิดนพคุณ ๖/๖
บรรจบกับทางหลวงแผ่นดินหมายเลข ๓๑๖๙ ไปทางทิศเหนือ ตามแนวกำเนิดนพคุณ ๖/๖ เป็นระยะ
๗๕๐ เมตร และไปทางทิศตะวันออกเฉียงเหนือ เป็นระยะ ๔๐๐ เมตร
๒.๓ ทิศเหนือ จดเส้นขนานระยะ ๕๐ เมตร
กับกึ่งกลางคลองบางสะพานใหญ่ไปทางทิศตะวันออกเฉียงใต้ เลียบคลองบางสะพานใหญ่
ฟากใต้ จนจดเขตทางรถไฟสายใต้ ฟากตะวันตก ที่จุดซึ่งอยู่ห่างจากทางหลวงชนบท ปข.
๑๐๓๕ (เพชรเกษม - บ้านฝ่ายท่า) เป็นระยะ ๘๗๐ เมตร ไปทางทิศตะวันตกเฉียงใต้
ตามแนวเขตทางรถไฟสายใต้ ฟากตะวันตก เป็นระยะ ๘๗๐ เมตร จนจดเขตทางหลวงชนบท ปข. ๑๐๓๕
(เพชรเกษม - บ้านฝ่ายท่า) ฟากใต้ ไปทางทิศตะวันออก ตามแนวทางหลวงชนบท ปข. ๑๐๓๕
(เพชรเกษม - บ้านฝ่ายท่า) จนจดเขตทางหลวงแผ่นดินหมายเลข ๓๓๗๔ ฟากตะวันตก
ไปทางทิศใต้ ตามแนวทางหลวงแผ่นดินหมายเลข ๓๓๗๔ ฟากตะวันตก
จนบรรจบกับจุดซึ่งซอยเฉลิมชัยบรรจบกับทางหลวงแผ่นดินหมายเลข ๓๓๗๔
ไปทางทิศตะวันออกเฉียงใต้ ตามเขตซอยเฉลิมชัย ฟากใต้ เป็นระยะ ๔๐๐ เมตร
ทิศตะวันออก จดเส้นขนานระยะ ๔๐๐ เมตร
กับศูนย์กลางทางหลวงแผ่นดินหมายเลข ๓๓๗๔
ทิศใต้ จดเส้นขนานระยะ ๑๐๐ เมตร
กับศูนย์กลางถนนสวนไทยนคร จดทางหลวงแผ่นดินหมายเลข ๓๓๗๔ ฟากตะวันออก
ซึ่งอยู่ห่างจากถนนสวนไทยนคร บรรจบกับทางหลวงแผ่นดินหมายเลข ๓๓๗๔
ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๓๓๗๔ เป็นระยะ ๑๐๐ เมตร
ไปทางทิศตะวันตกเฉียงใต้ ตามเขตถนนต้นไทร ฟากเหนือ จดถนนม้าร้อง - ไทรหงษ์
ฟากเหนือ และไปบรรจบเขตถนนเขาตะล่อม ฟากตะวันออก
ทิศตะวันตก จดเขตถนนเขาตะล่อม ฟากตะวันออก
ไปทางทิศตะวันออกเฉียงเหนือ ตามเขตถนนเขาตะล่อม จนถึงจุดซึ่งถนนสาย ก บรรจบกับ
ทางหลวงชนบท ปข. ๑๐๓๕ (เพชรเกษม - บ้านฝ่ายท่า) ไปทางทิศตะวันตก ตามแนวทางหลวงชนบท
ปข. ๑๐๓๕ (เพชรเกษม - บ้านฝ่ายท่า) ฟากเหนือ จนบรรจบจุดซึ่งอยู่ห่างจากถนนสาย ก
เป็นระยะ ๑,๓๐๐ เมตร ไปทางทิศตะวันออกเฉียงเหนือ
เป็นเส้นขนานระยะ ๑,๓๐๐ เมตร กับศูนย์กลางถนนสาย ก
จนบรรจบกับเส้นขนานระยะ ๕๐ เมตร กับกึ่งกลางคลองบางสะพานใหญ่
๒.๔ ทิศเหนือ จดเขตทางหลวงชนบท ปข. ๔๐๔๕
(บ้านกลางนา - บ้านยายพลอย) ฟากใต้
ทิศตะวันออก จดแนวเขตป่าสงวนแห่งชาติ ป่ากลางอ่าว
ทิศใต้ จดแนวเขตป่าสงวนแห่งชาติ ป่ากลางอ่าว
ทิศตะวันตก จดแนวเขตป่าสงวนแห่งชาติ ป่ากลางอ่าว
ทั้งนี้ ตามแผนที่ท้ายกฎกระทรวงนี้

ข้อ ๒ ให้กำหนดพื้นที่บางส่วนในท้องที่ตำบลร่อนทอง
ตำบลกำเนิดนพคุณ ตำบลแม่รำพึงและตำบลพงศ์ประศาสน์ อำเภอบางสะพาน
จังหวัดประจวบคีรีขันธ์
ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภท
ดังต่อไปนี้
(๑) ภายในบริเวณที่ ๑
ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่
๓๐๐ ตารางเมตรขึ้นไป
(๒) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้
(ก)
อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน
๑,๐๐๐ ตารางเมตร
(ข)
อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่
๓๐๐ ตารางเมตร แต่ไม่เกิน ๑,๐๐๐ ตารางเมตร
เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนด ดังต่อไปนี้
๑)
ที่ดินแปลงที่ตั้งอาคารต้องอยู่ติดถนนสาธารณะที่มีช่องจราจรไม่น้อยกว่า ๔ ช่องทาง
หรือมีขนาดเขตทางไม่น้อยกว่า ๒๐ เมตร
และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า
๒)
แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่
๑๔ เมตรขึ้นไป ไม่น้อยกว่า ๑๐๐ เมตร
๓) มีที่ว่างไม่น้อยกว่า ๗๐ ใน ๑๐๐
ส่วนของพื้นที่ดินที่ใช้เป็นที่ตั้งอาคาร
๔)
มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน
๑.๕ ต่อ ๑
๕) มีอัตราส่วนของพื้นที่ว่างที่จัดให้เป็นสวน
หรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคาร
ไม่น้อยกว่าร้อยละ ๒๐
๖) มีที่ว่างด้านหน้าของอาคาร
ห่างจากเขตทางของถนนสาธารณะไม่น้อยกว่า ๕๐ เมตร โดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๗) มีที่ว่างด้านข้างและด้านหลังของอาคาร
ห่างจากเขตที่ดินของผู้อื่นหรือเขตทางของถนนสาธารณะ ไม่น้อยกว่า ๑๕ เมตร
โดยวัดระยะจากขอบนอกสุดของอาคารถึงเขตที่ดินของผู้อื่น หรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร
๘) อาคารที่มีความสูงเกิน ๑๐ เมตร
ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอ
ศาสนสถาน โบราณสถาน หรือสถานศึกษา ไม่น้อยกว่า ๕๐๐ เมตร
โดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว
๙) มีที่จอดรถยนต์ไม่น้อยกว่า ๑ คัน
ต่อพื้นที่อาคาร ๔๐ ตารางเมตรเศษของ ๔๐ ตารางเมตร ให้คิดเป็น ๔๐ ตารางเมตร
๑๐) ที่พักมูลฝอย
ต้องมีระยะห่างจากเขตที่ดินของผู้อื่นหรือถนนสาธารณะ ไม่น้อยกว่า ๑๐ เมตร
และต้องมีระยะห่างจากสถานที่ประกอบอาหารและสถานที่เก็บอาหาร ไม่น้อยกว่า ๔ เมตร
แต่ถ้าที่พักมูลฝอยมีขนาดความจุเกิน ๓ ลูกบาศก์เมตร
ต้องมีระยะห่างจากสถานที่ดังกล่าว ไม่น้อยกว่า ๑๐ เมตร
และสามารถขนย้ายมูลฝอยได้โดยสะดวก

ข้อ ๓ ภายในบริเวณพื้นที่ที่กำหนดตามข้อ ๒
ห้ามบุคคลใดดัดแปลง หรือเปลี่ยนการใช้อาคารใด ๆ
ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒

ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ
๒ ก่อนหรือในวันที่กฎกระทรวงนี้ใช้บังคับ
ให้ได้รับการยกเว้นไม่ต้องปฏิบัติตามกฎกระทรวงนี้
แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ
๒

ข้อ ๕ อาคารที่ได้รับใบอนุญาตหรือใบรับแจ้งการก่อสร้าง
ดัดแปลง หรือเปลี่ยนการใช้อาคารตามกฎหมายว่าด้วยการควบคุมอาคาร
หรือที่ได้รับอนุญาตตามกฎหมายเฉพาะ ว่าด้วยกิจการนั้นก่อนวันที่กฎกระทรวงนี้ใช้บังคับ
และยังก่อสร้าง ดัดแปลง
หรือเปลี่ยนการใช้อาคารไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้
แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้


ให้ไว้
ณ วันที่ ๑๒ ตุลาคม พ.ศ. ๒๕๕๓
ชวรัตน์
ชาญวีรกูล
รัฐมนตรีว่าการกระทรวงมหาดไทย
[เอกสารแนบท้าย]

๑. แผนที่ท้ายกฎกระทรวงกำหนดบริเวณห้ามก่อสร้าง
ดัดแปลง
หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลร่อนทอง
ตำบลกำเนิดนพคุณ ตำบลแม่รำพึง และตำบลพงศ์ประศาสน์ อำเภอบางสะพาน จังหวัดประจวบคีรีขันธ์
พ.ศ. ๒๕๕๓

(ดูข้อมูลจากภาพกฎหมาย)
หมายเหตุ
:- เหตุผลในการประกาศใช้กฎกระทรวงฉบับนี้ คือ เนื่องจากได้มีประกาศกระทรวงมหาดไทย เรื่อง
กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท
ในพื้นที่บางส่วนในท้องที่ตำบลร่อนทอง ตำบลกำเนิดนพคุณ ตำบลแม่รำพึง
และตำบลพงศ์ประศาสน์ อำเภอบางสะพาน จังหวัดประจวบคีรีขันธ์ ลงวันที่ ๑๑ กันยายน
พ.ศ. ๒๕๕๒ ซึ่งมีผลใช้บังคับตั้งแต่วันที่ ๒๗ ตุลาคม พ.ศ. ๒๕๕๒ เป็นต้นมา แต่มาตรา
๑๓ วรรคสอง แห่งพระราชบัญญัติควบคุมอาคาร พ.ศ. ๒๕๒๒ บัญญัติว่า ถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับ
ให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลง
หรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไป
เพื่อประโยชน์ในด้านการรักษาคุณภาพสิ่งแวดล้อม การผังเมือง การสถาปัตยกรรม
และการควบคุมความหนาแน่นของอาคาร จึงจำเป็นต้องออกกฎกระทรวงนี้















ปริยานุช/ผู้จัดทำ
๒๗
ตุลาคม ๒๕๕๓

ณัฐวดี/ตรวจ
๒๗
ตุลาคม ๒๕๕๓


[๑]
ราชกิจจานุเบกษา เล่ม ๑๒๗/ตอนที่ ๖๕ ก/หน้า ๒๗/๒๒ ตุลาคม ๒๕๕๓